ΟΔΗΓΙΑ 96/52/ΕΚ ΤΟΥ ΣΥΜΒΟΥΛΙΟΥ της 23ης Ιουλίου 1996 για την τροποποίηση της οδηγίας 85/350/ΕΟΚ σχετικά με τον κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ιρλανδία) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 75/268/ΕΟΚ του Συμβουλίου, της 28ης Απριλίου 1975, περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 2 παράγραφος 2, την πρόταση της Επιτροπής, τη γνώμη του Ευρωπαϊκού Κοινοβουλίου (2), Εκτιμώντας: ότι η κυβέρνηση της Ιρλανδίας ζήτησε, σύμφωνα με το άρθρο 2 της οδηγίας 75/268/ΕΟΚ, να τροποποιηθεί ο κοινοτικός κατάλογος των μειονεκτικών γεωργικών περιοχών σύμφωνα με τα παραρτήματα της παρούσας οδηγίας 7 ότι οι νέες περιοχές που πρέπει να εγγραφούν στον κατάλογο τηρούν τα κριτήρια που ορίζονται από την οδηγία 85/350/ΕΟΚ (3) για τον προσδιορισμό των περιοχών κατά την έννοια του άρθρου 3 παράγραφος 4, και από την οδηγία 91/466/ΕΟΚ (4) για να ορισθούν οι περιοχές που υφίστανται ειδικά μειονεκτήματα κατά την έννοια του άρθρου 3 παράγραφος 5 της οδηγίας 75/268/ΕΟΚ 7 ότι η συνολική έκταση των περιοχών που αναφέρονται στο άρθρο 3 παράγραφος 5 δεν υπερβαίνει το 4 % της έκτασης του εν λόγω κράτους μέλους 7 ότι η φύση και το επίπεδο των προαναφερθέντων δεικτών που ανακοινώθηκαν στην Επιτροπή από την κυβέρνηση της Ιρλανδίας ανταποκρίνονται αντιστοίχως στα χαρακτηριστικά των μειονεκτικών γεωργικών περιοχών που αναφέρονται στο άρθρο 3 παράγραφοι 4 και 5 της οδηγίας 75/268/ΕΟΚ, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Ο κατάλογος των μειονεκτικών γεωργικών περιοχών της Ιρλανδίας που εμφαίνεται στο παράρτημα της οδηγίας 85/350/ΕΟΚ συμπληρώνεται σύμφωνα με τους καταλόγους που περιέχονται στα παραρτήματα Ι και ΙΙ της παρούσας οδηγίας. Άρθρο 2 Η παρούσα οδηγία απευθύνεται στην Ιρλανδία. Βρυξέλλες, 23 Ιουλίου 1996.

[Source: multi_eurlex | Tokens: 1759]